**CELLDÖMÖLK VÁROS POLGÁRMESTERE**

**9500 Celldömölk, Városháza tér 1.**

**TÁJÉKOZTATOM**

**Celldömölk Város Tisztelt Lakosságát,**

**a településen székhellyel, telephellyel rendelkező Gazdálkodó Szervezetet,**

**a város területén működő Civil Szervezeteket és**

**Egyházakat**

az alábbiakról:

Celldömölk Város Képviselőtestülete a 269/2006. (XI. 8.) sz. ök. határozatával a város Településszerkezeti Tervét, 34/2006. (XI. 8.) sz. ök. rendeletével pedig a város Helyi Építési Szabályzatát és annak mellékleteként Szabályozási Tervét fogadta el.

A Vas Megyei Katasztrófavédelmi Igazgatóság 2016. augusztus 11-én, 36800/3671-17/2016.ált. számon határozatot hozott a kemenesmihályfai OPAL Tartálypark telephelye veszélyességi övezetének újólag való kijelöléséről, melyben felhívta az érintett önkormányzatok figyelmét, hogy a biztonsági övezetet – jogszabályi kötelezettség szerint – fel kell tüntetni a településrendezési terveken.

Fentiek alapján, Celldömölk Város Önkormányzata Képviselő-testülete 273/2013. (XII. 19.) számú határozatával elfogadott Partnerségi Egyeztetési Szabályzata szerint, a minél szélesebb körű véleményezési partnerek bevonásának, a vélemények megfelelő dokumentálási rendszerének és az elfogadott településrendezési eszközök nyilvánosságának biztosítása érdekében, a folyamatban lévő településrendezési terv módosítás véleményezési dokumentációja, Celldömölk város honlapján ([www.celldomolk.hu](http://www.celldomolk.hu)), az Önkormányzat-menüpont alatt, a „Rendezési terv módosítás” című tárhelyen elérhetővé vált.

A dokumentummal kapcsolatos, írásos- illetve elektronikus levélben megteendő észrevételeiket, 2017. június 28-ig, az alábbi elérhetőségekre küldhetik meg:

* Celldömölki Közös Önkormányzati Hivatal, 9500 Celldömölk, Városháza tér 1.
* hivatal@celldomolk.hu

Valamennyi beérkező vélemény továbbításra kerül a Celldömölk Város Településrendezési Tervét és annak módosításait készítő tervezőnek, aki szakmai javaslatával ellátva megküldi azokat Celldömölk Város Önkormányzata részére, megválaszolásra.

Javaslataik, véleményük megküldésére, közreműködésükre számítva, tisztelettel:

Celldömölk, 2017. június 14.

**Fehér László**

polgármester